Հիշեցնենք, որ անցյալ տարվա օգոստոսի 15-ին տեղի ունեցավ հայտնի միջադեպը ՀՖՖ նախագահ Ռուբեն Հայրապետյանի եւ «Էյր Արմենիայի» տերերից Արսեն Ավետիսյանի միջեւ, ինչից հետո վերջինս հայտնվեց հիվանդանոցում: Մամուլը գրեց, որ պատմության հիմքում «Էյր Արմենիայի» պարտքն է Պապիկյանի «Ala International» ընկերությանը (գրանցված է արաբական Շարժայում)՝ վարձակալած օդանավի համար: Նոյեմբերի 4-ին էլ Հարավային Սուդանի մայրաքաղաք Ջուբայի օդանավակայանի մոտ աղետի ենթարկվեց «Ան-12» օդանավը (զոհվեց 41 հոգի), որի սեփականատերը նույն «Ala International»-ն էր: Ճիշտ է՝ «Տարոն-Ավիան» նշված դեպքերում կապ չուներ, սակայն Գառնիկ Պապիկյանի անունը ոչ դրական լույսի ներքո շոշափվեց բազմիցս: